Z A P I S N I K

**sa XIII sjednice Uređivačkog odbora**

**održane 8. marta 2021. godine, u 12 h**

**Sjednici su prisustvovali:**, prof. dr Liljana Vučković, prof. dr Anđelka Šćepanović, doc. dr Zdenka Dragašević, prof. dr Gojko Joksimović, prof. dr Mileta Janjić, prof. dr Vladimir Drekalović, prof. dr Stevo Popović i prof. mr Ratko Odalović.

**Sjednicom je predsjedavao:** prof. dr Stevo Popović, glavni i odgovorni urednik.

Sjednici nijesu prisustvovali: prof. dr Draginja Vuksanović Stanković, prof. dr Nataša Ružić, doc. dr Spomenka Delibašić, prof. dr Miloš Knežević i prof. mr Predrag Janković.

Glavni i odgovorni urednik je otvorio sjednicu, utvrdio da postoji potrebna većina za rad. Dao je potrebna objašnjenja o predloženom dnevnom redu i stavio ga usvajanje. Dnevni red je jednoglasno usvojen (osam glasova „za”).

Uređivački odbor je radio prema utvrđenom

**D N E V N O M R E D U :**

1. Usvajanje Zapisnika sa XII sjednice Uređivačkog odbora od 26. januara 2021. godine;
2. Razmatranje konkursnih prijava za nastavne publikacije;
3. Razmatranje radne verzije Pravilnika i izmjenama i dopunama Pravilnika o izdavačkoj djelatnosti Univerziteta Crne Gore; i
4. Ostalo.

**I tačka**

Zapisnik je jednoglasno usvojen (osam glasova „za”).

**II tačka**

Uređivački odbor je postupkom glasanja (osam glasova „za”) jednoglasno donio sledeći akt:

„O D L U K U

1. Snežana Vujošević, redovna profesorica Medicinskog fakulteta Univerziteta Crne Gore, Snežana Tomašević Todorović, redovna profesorica Medicinskog fakulteta Univerziteta u Novom Sadu i Predrag Gajin, docent Medicinskog fakulteta Univerziteta u Beogradu, određuju se za recenzente rukopisa „Dijagnoza i prevencija komplikacija dijabetesnog stopala”.

2. Recenzent je u obavezi da recenziju dostavi Uređivačkom odboru u roku od 30 dana od dana prijema ove odluke.

3. Predlog isplate naknade recenzentima utvrdiće se posebnim aktom, u skladu sa Odlukom Upravnog odbora UCG br.02-316/2 od 19.04.2017.godine.”

\* \* \*

Uređivački odbor je postupkom glasanja (osam glasova „za”) jednoglasno donio sledeći akt:

„O D L U K U

1. Konstatuje se da su prijave [podaci o autoru uklonjeni, prim. zapisničara], br. 01/9-999 od 03.03.2021. godine i [podaci o koautoru uklonjeni, prim. zapisničara] i [podaci o koautoru uklonjeni, prim. zapisničara], br. 01/9-1010 04.03.2021. godine na Konkurs za objavljivanje nastavne literature i ostalih nekontinuiranih publikacija 2021. godine blagovremene i potpune.

2. [podaci o uredniku uklonjeni, prim. zapisničara] dodjeljuju se na vođenja postupka njihove ocjene rukopisi „Organska proizvodnja kontinentalnog voća”, autorke [podaci o autoru uklonjeni, prim. zapisničara] i „Linearna algebra: udžbenik za studente prve godine”, autora prof. dr [podaci o autoru uklonjeni, prim. zapisničara] i [podaci o autoru uklonjeni, prim. zapisničara].

4. Zadaci urednice iz tačke 2 ove odluke utvrđeni su Pravilnikom.

5. Ova odluka stupa na snagu danom njenog donošenja.”

**III tačka**

Rektor Univerziteta Crne Gore se obratio Uređivačkom odboru na Univerzitetu Crne Gore dopisom, br. 01-5583 od 23.12.2020. godine, ukazujući na potrebu da se Pravilnik o izdavačkoj djelatnosti Univerziteta Crne Gore izmijeni.

Postupajući po navedenom dopisu Uređivački odbor je na sjednici od 8. marta 2021. godine utvrdio predlog izmjena i dopuna navedenog akta u sljedećem obliku:

„

Na osnovu člana 32 stav 1 tačka 1 Statuta Univerziteta Crne Gore (Bilten UCG, br. 337/15-posebno izdanje i 447/18), a u vezi sa članom 34 stav 4 Pravilnika o izdavačkoj djelatnosti Univerziteta Crne Gore (Bilten UCG, br. 464/19), Senat Univerziteta Crne Gore, na sjednici održanoj \_\_\_\_\_\_\_\_\_ 2021. godine, donio je

PREDLOG

P R A V I L N I K

O IZMJENAMA I DOPUNAMA

PRAVILNIKA O IZDAVAČKOJ DJELATNOSTI UNIVERZITETA CRNE GORE

Član

U Pravilniku o izdavačkoj djelatnosti Univerziteta Crne Gore (Bilten UCG, br. 464/19), u članu 9 stav 1 tačka 12 mijenja se i glasi:

'dostavljanje obaveznih primjeraka svakog izdanja ostalih kontinuiranih i nekontinuiranih publikacija nacionalnoj i narodnoj biblioteci u skladu sa zakonom;'

Poslije tačke 12 dodaju se dvije nove tačke koje glase:

'dostavljanje primjerka svakog izdanja ostalih kontinuiranih i nekontinuiranih publikacija Odboru i Centralnoj univerzitetskoj biblioteci; i

dostavljanje potvrde Odboru o ispunjenu obaveza iz člana 9 stav 1 tačka 12, i tačke 13 u dijelu koji se odnosi na Centralnu univerzitetsku biblioteku.'

Član

U članu 10 stav 3 tačka 7 riječ 'publikacije' zamjenjuje se riječima: 'nastavne literature'.

Član

U članu 28 poslije stava 1 dodaje se novi stav koji glasi:

'Lica iz stava 1 ovog člana mogu da se odreknu prava na honorar potpisanom izjavom. '

Dosadašnji stav 2 postaje stav 3.

Član

U članu 32 stav 1 riječi 'univerzitetske publikacije' zamjenjuju se riječima: 'nastavne literature'.

Poslije stava 2 dodaju se tri nova stava koji glase:

'Komisija vrši distribuciju obaveznih bibliotečkih primjeraka ostalih kontinuiranih i nekontinuiranih publikacija u skladu sa zakonom.

Komisija dostavlja dva primjerka svakog izdanja ostalih kontinuiranih i nekontinuiranih publikacija Odboru i pet primjeraka Centralnoj univerzitetskoj biblioteci.

O izvršenoj obavezi iz stava 3 ovog člana, i stava 4 u dijelu koji se odnosi na Centralnu univerzitetsku biblioteku, Komisija dostavlja potvrdu Odboru.'

Dosadašnji stav 3 briše se.

Član

U članu 33 stav 2 mijenja se i glasi:

'Univerzitet raspolaže univerzitetskim publikacijama u skladu sa zakonom.'

Poslije stava 2 dodaje se novi stav koji glasi:

'Bliže uslove i pravila koja se odnose na tehnički rad na izradi univerzitetskih publikacija, visinu naknada za tehnički rad na izradi univerzitetskih publikacija, formiranje prodajne cijene univerzitetskih publikacija, raspodjelu prihoda od prometa univerzitetskih publikacija, distribuciju: elektronskih publikacija, preostalog štampanog tiraža iz člana 32 stav 2 alineja 3, preostalog štampanog tiraža ostalih kontinuiranih i nekontinuiranih publikacija, i regulisanje odnosa povodom promocije, distribucije i prometa univerzitetskih publikacija propisuje Upravni odbor Univerziteta Crne Gore posebnim aktom.'

Član

Ovaj pravilnik stupa na snagu osmog dana od dana objavljivanja u Biltenu Univerziteta Crne Gore.

Broj: \_\_\_\_\_\_\_\_\_\_\_\_\_\_

Podgorica, \_\_\_\_\_\_\_\_\_ 2021. godine

Senat Univerziteta Crne Gore

Predsjednik,

Prof. dr Vladimir Božović”

**IV tačka**

Tehnički urednik Uređivačkog odbora je ukazao članovima Odbora na poteškoću što će nakon zaključivanja izdavačkih ugovora sa autorima, biti neophodno da se prihvaćeni rukopisi tehnički pripreme za objavu.

U vezi sa tim se postavilo pitanje o načinu angažovanja lica koja bi tu uslugu obavila za Univerzitet Crne Gore.

Uređivački odbora je zauzeo stanovište da je potrebno obavijestiti rektora o navedenom problemu.

\* \* \*

Sekretar Uređivačkog odbora je podsjetio članove Uređivačkog odbora na činjenicu da je Uređivački odbor na Univerzitetu Crne Gore na sjednici od 23.12.2020. godine dao predlog da se recenzentima iz postupka po Konkursu za objavljivanje nastavne literature i ostalih nekontinuiranih publikacija iz 2020. godine isplate naknade. Navedeni predlog je u skladu sa Pravilnikom o izdavačkoj djelatnosti Univerziteta Crne Gore upućen rektoru na dalje postupanje. Međutim, i pored toga što je predlog upućen prije više od dva mjeseca, recenzentima nijesu isplaćene naknade. Takođe, jedan od recenzenata je u međuvremenu preminuo.

Uređivački odbora je zauzeo stanovište da je potrebno obavijestiti rektora o navedenom problemu.

\* \* \*

Članovi Uređivačkog odbora su razmatrali mogućnosti i posledice koje se odnose na prodaju univerzitetskih publikacija.

Sjednica je okončana u 12:49 časova.

 Zapisnik sačinio Glavni i odgovorni urednik

 Mirko Gajović Prof. dr Stevo Popović